CELEX: 62010CO0496
Language: et
Date: 2012-01-19
Title: Euroopa Kohtu (kuues koda) 19. jaanuari 2012. aasta määrus.#Kriminaalasi Aldo Patriciello süüdistuses.#Eelotsusetaotlus – Ufficio del Giudice di Pace di Venafro.#Kodukorra artikli 104 lõike 3 esimene lõik – Euroopa Parlamendi liige – Privileegide ja immuniteetide protokoll – Artikkel 8 – Kriminaalmenetlus solvamises seisnevas süüteo asjas – Väljaspool parlamendihoonet esitatud väited – Mõiste „parlamendiliikme kohustuste täitmisel avaldatud arvamus” – Puutumatus – Tingimused.#Kohtuasi C‑496/10.

Euroopa Kohtu (kuues koda) 19. jaanuari 2012. aasta määrus – kriminaalasi Patriciello süüdistuses
      (kohtuasi C‑496/10)
      Kodukorra artikli 104 lõike 3 esimene lõik – Euroopa Parlamendi liige – Privileegide ja immuniteetide protokoll – Artikkel 8 – Kriminaalmenetlus solvamises seisnevas süüteo asjas – Väljaspool parlamendihoonet esitatud väited – Mõiste „parlamendiliikme kohustuste täitmisel avaldatud arvamus” – Puutumatus – Tingimused
      Euroopa ühenduste privileegid ja immuniteedid – Euroopa Parlamendi liikmed – Immuniteet seoses parlamendiliikmete kohustuste täitmisel avaldatud arvamuste või antud häältega – Mõiste „parlamendiliikme kohustuste täitmisel avaldatud arvamus” – Kohaldamine parlamendiliikme vastu algatatud kohtumenetluses – Asja menetleva siseriikliku kohtu pädevus (Euroopa Liidu privileegide ja immuniteetide protokoll, artikkel 8) (vt punktid 15–17, 19 ja resolutsioon)
      Ese
      
         
               Eelotsusetaotlus – Ufficio del Giudice di Pace di Venafro – Euroopa ühenduste privileegide ja immuniteetide protokolli (EÜT 1967,
                  152, lk 14) artiklite 9 ja 10 tõlgendamine – Euroopa Parlamendi liige, keda süüdistatakse solvamises pärast korrakaitseorganite
                  esindajale valesüüdistuse esitamist – Mõiste „parlamendiliikme kohustuste täitmisel avaldatud arvamus”.
               
            Resolutsioon
      
         
                   
               
               
                  
               
               
                  	EL-ile, ELL-ile ja Euratomile liidetud protokolli Euroopa Liidu privileegide ja immuniteetide kohta artiklit 8 tuleb tõlgendada
                     nii, et väide, mille eurosaadik esitas väljaspool Euroopa Parlamendi hoonet ja mis andis tema päritoluriigis aluse kriminaalmenetluseks
                     solvamises seisneva süüteo asjas, kujutab endast nimetatud sättes ette nähtud puutumatusega hõlmatud parlamendiliikme kohustuste
                     täitmisel avaldatud arvamust vaid juhul, kui see väide vastab subjektiivsele hinnangule, millel on otsene ja ilmselge seos
                     nende kohustuste täitmisega. Eelotsusetaotluse esitanud kohtu ülesanne on hinnata, kas need tingimused on põhikohtuasjas täidetud.